ධනුෂ්ක ගොඩකුඹුරඋතුරේ සංවර්ධනය අඛණ්ඩව ඉදිරියට කර ගෙන යාමට රජය සූදානම් බව ජනාධිපති මහින්ද රාජපක්ෂ මහතා අවධාරණය කරයි.සෑම ශ්‍රී ලාංකිකයකුටම ආගම, ජනවර්ගය හෝ ජීවත් වන ප්‍රදේශය හෝ පිළිබඳ කිසිදු භේදයකින් තොරව එකම පහසුකම් භුක්ති විඳීමට ඉඩ සැලසීමට රජය කැපව සිටින බවත් ජනාධිපතිවරයා පවසයි.සෑම ශ්‍රී ලාංකිකයකුටම තමන්ගේ ආගම, ජනවර්ගය හෝ ජීවත්වන ප්‍රදේශය හෝ පිළිබඳ කිසිදු භේදයක් නැතිව එකම පහසුකම් භුක්තිවිඳීමට හිමිකම් ඇති බැවින් උතුරු පළාත අඛණ්ඩව සංවර්ධනය කිරීමට රජය කැපවී සිටින බව එතුමා පෙන්වා දුන්නේය.ජනාධිපතිවරයා මෙසේ ප්‍රකාශ කළේ මන්නාරම මන්නාරම දියෝකීසයේ පූජක හිමිවරුන් සහ ප‍්‍රාදේශීය දේශපාලනඥයන් කණ්ඩායමක් ඊයේ (18) ජනාධිපති කාර්යාලයේ දී හමු වූ අවස්ථාවේ දී ය.ප‍්‍රදේශයේ සිදුකර ඇති සියලූ සංවර්ධන වැඩ ගැන ජනාධිපතිතුමාට ප‍්‍රසාදය පළ කළ පූජක හිමිවරු ජනාධිපතිතුමා පෞද්ගලිකවම මුණගැසී ප‍්‍රදේශයේ පවත්නා ගැටලු සෘජුව සාකච්ඡා කිරීමට අවස්ථාව සැලසීම පිළිබඳව කෘතඥතාව පළ කළහ.ජනාධිපතිවරයා කර ඇති විශාල වැඩකොටස සම්බන්ධයෙන් එතුමාට සහ රජයට විශේෂ ස්තුතිය පළ කරන බව පැවැසූ එම කණ්ඩායමේ සාමාජිකයෝ අවුරුදු තිහක යුද්ධයෙන් පසු මන්නාරමේ ජනතාව සාමයේ සතුට භුක්තිවිඳිනවා ලෙස කීහ.ප‍්‍රදේශයේ වත්මන් යථාර්තය එහි ජීවත්වන පිරිසකගෙන් සෘජුවම දැන ගැනීමට ලැබීම තමා බෙහෙවින් අගය කරන බව ජනාධිපතිවරයා පැවසීය.පූජක හිමිවරු සහ ප‍්‍රාදේශීය දේශපාලනඥයෝ මන්නාරමේ ජනයා මුහුණපා ඇති ඇතැම් ගැටලු පිළිබඳව ජනාධිපතිතුමා සමඟ දීර්ඝ වශයෙන් සාකච්ඡා කොට එකී ගැටලු කඩිනමින් විසඳිය හැකි මාර්ග ගණනාවක් හඳුනා ගත්හ.විදේශ අමාත්‍ය මහාචාර්ය ජී.එල්. පීරිස්, ආර්ථික සංවර්ධන අමාත්‍ය බැසිල් රාජපක්‍ෂ, සෞඛ්‍ය අමාත්‍ය මෛත‍්‍රීපාල සිරිසේන, වාරිමාර්ග හා ජලසම්පත් කළමණාකරණ අමාත්‍ය නිමල් සිරිපාල ද සිල්වා, පරිසර හා පුනර්ජනනීය බලශක්ති අමාත්‍ය සුසිල් පේ‍්‍රමජයන්ත, ධීවර හා ජලජ සම්පත් සංවර්ධන නියෝජ්‍ය අමාත්‍ය සරත් කුමාර ගුණරත්න සහ ජනාධිපති ලේකම් ලලිත් වීරතුංග යන මහත්වරු සාකච්ඡාවට එක්ව සිටියහ..